b'\n_START_ARTICLE_\nHanksit\n_START_SECTION_\nNahajali\xc5\xa1\xc4\x8da\n_START_PARAGRAPH_\nMineral je bil prvi\xc4\x8d opisan leta 1888 na nahajali\xc5\xa1\xc4\x8du Searles Lake, Kalifornija. Ime je dobil po ameri\xc5\xa1kem geologu Henryju Garberju Hanksu (1826\xe2\x80\x931907)._NEWLINE_Njegova najpogostej\xc5\xa1a nahajali\xc5\xa1\xc4\x8da so evaporitni depoziti (Searles Lake, Soda Lake, Mono Lake in Dolina smrti, vsi v Kaliforniji, ZDA). Njegovi kristali so veliki, vendar enostavni. Spremljajo\xc4\x8di minerali v Searles Lake so halit, boraks, trona in aftitalit.\n_START_SECTION_\nFizikalne lastnosti\n_START_PARAGRAPH_\nHanksit je lahko brezbarven, bel, siv, zele ali rumen, prozoren ali prosojen. Njegova trdota je 3 do 3,5, specifi\xc4\x8dna te\xc5\xbea pa pribli\xc5\xbeno 2,5, kar je malo pod povpre\xc4\x8djem. Je slanega okusa in v ultravijoli\xc4\x8dni svetlobi v\xc4\x8dasih bledo rumeno fluorescira. Njehov najpogostej\xc5\xa1i habit so \xc5\xa1estrobe prizme ali plo\xc5\xa1\xc4\x8dice s piramidastimi zaklju\xc4\x8dki. \xc4\x8crta je bela. V\xc4\x8dasih vsebuje vklju\xc4\x8dke gline, okoli katere se je kristal razvil.'